Cu ocazia controlului specific, polițiștii de frontieră au descoperit, în interiorul mijlocului de transport, mai mulți saci de rafie, de culoare albă. În interiorul fiecărui sac erau mai multe pachete ambalate în folie de staniol, ce cântăreau, în total, aproximativ 750 kg canabis.

În cauză, cercetările sunt efectuate de procurorii D.I.I.C.O.T. - Biroul Teritorial Giurgiu împreună cu ofițeri de poliție judiciară din cadrul S.C.C.O. Giurgiu, sub aspectul săvârșirii infracțiunii de trafic internațional de droguri de risc, respectiv introducerea în țară de droguri de risc, fără drept.

Dacă ar fi fost comercializate pe piața neagră, drogurile ar valora aproximativ 9.000.000 euro, potrivit Poliției de Frontieră.